Diduc Murad

Diduc Muṛad (s tefransist Didouche Mourad s taɛrabt : ديدوش مراد), ilul ass n 13 Yulyu 1927 di Lezzayer tamanaɣt, yemmut ass n 18 Yennayer 1955 di Condé-Smendou di Qsenṭina. D yiwen gar sdis imeɣnasen i yesbedden Tirni n Weslelli Aɣelnaw, daɣen d netta i yellan ɣef uqeṛṛu n Minṭaqa n Qsenṭina si 1 unbir 1954 armi i yemmut.

 Tameddurt-is 
Timeḍrit d ussinen

Diduc Muṛad ilul deg wegmam 'La Redoute' (tura El Muṛadiya) di Lezzayer tamanaɣt, imawlan-is d iqbayliyen si teddart Iberskriyen n tɣiwant Aɣrib di Tizi Wezzu, yeɣra deg uɣerbaz amezwaru n El Muṛadiya syin yekcem ar tesnawit n Ruisseau.

Amennuɣ ɣef uzarug n tmurt n Lezzayer

Ikcem s Akabar n Wegdud Azzayri (MTLD) deg useggas n 1942. Deg useggas n 1947 yella daɣen gar wid id-yesnulfan Tuddsa Tuffirt (OS), d tuddsa i yellan tettheggi i ṭṭraḍ i wakken ad tekkes tsehrest n Fṛansa si tmurt n Lezzayer. Yettwaṭṭef di 1950 mi tfaq fransa i tuddsa tuffirt, acu kan yerwel-d seg wmmas n temsulta. Yemlal Mesṭafa Benbul3id di 1952 di lezzayer, anda ttkemmilen ahil n tuddsa tuffirt.

Deg unebdu n 1954, Muḥamed Buḍiaf ijemɛed 22 n yimeɣnasen n tuddsa tuffirt, gar-asen Diduc, Benbulɛid, Benmhidi ..atg deg wexxam n Lyes Derric id-yusan di Clos-Salembier, deg unejmuɛ-a ɣetsen ad bdun ṭṭraḍ uslelli n lezzayer mgal Fṛansa, daɣen fernen-d sdis n imasayen ara iḍebren ɣef tegrawla gar-asen semmus n iqeṛṛay n twilaytin. Ssi Ɛebdelqader sersent ɣef uqeṛṛu n twilayet tis snat (Qsenṭina). 

D netta akked Buḍiaf i yuran Taseɣret n umezwaru n wunbir, iwakken ad sfehmen i wegdud azzayri iwacu i yuiln s adrar, akked wayɣer ilaq ad ten-ɛawnen.

Yemmut Diduc Muṛad ass n 18 yennayer 1955, deg imenɣi n Dewwar Swadek, di Condé-Smendu, di Qsenṭina (Tura Ziɣut Yusef). D netta i d aqeṛṛu n twilayet amezwaru ara yettwaɣen, mi yemmut sersen Ziɣut Yusef deg wemkan-is.

Tajmilt

Semman fell-as yiwen seg izeglalen imeqqranen n Lezzayer tamanaɣt.